Diari Oficial de la Generalitat Valenciana


Sumari del DOGV 3281, del 08-07-1998 (1998/5497)

CONVOCATÒRIA pública per a la formació d'una borsa de treball de candidats per a cobrir en règim de provisió temporal les places vacants de la tercera categoria del Cos de Secretaris Judicials, declarades o que es declaren desertes al llarg de l'any 1998/1999, i que corresponguen a jutjats de Primera Instància i Instrucció de les tres províncies dependents d'aquest Tribunal Superior de Justícia de la Comunitat Autònoma Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3281

Data del DOGV
:   08-07-1998

Secció del DOGV
:   IV. ADMINISTRACIÓ DE JUSTÍCIA - E) ALTRES ASSUMPTES JUDICIALS

Número del document
:   1998/5497


Data del document
:   17-06-1998

Organisme emissor
:   Tribunal Superior de Justícia (TSJ)

Tipus de document
:   Convocatòria

CONVOCATÒRIA pública per a la formació d'una borsa de treball de candidats per a cobrir en règim de provisió temporal les places vacants de la tercera categoria del Cos de Secretaris Judicials, declarades o que es declaren desertes al llarg de l'any 1998/1999, i que corresponguen a jutjats de Primera Instància i Instrucció de les tres províncies dependents d'aquest Tribunal Superior de Justícia de la Comunitat Autònoma Valenciana. [1998/X5497]
  
El Ministeri de Justícia, de conformitat amb el que s'estableix en l'article 38 del Reial Decret 429/1988, de 29 d'abril, pel qual s'aprova el Reglament Orgànic del Cos de Secretaris Judicials, per Resolució de 26 de febrer de 1997, ha acordat autoritzar aquest Tribunal Superior de Justícia perquè, mitjançant l'anunci del concurs corresponent, forme una borsa de 35 candidats per cobrir, en règim de provisió temporal, les places vacants de la 3a Categoria del Cos de Secretaris Judicials, declarades desertes o que se'n declaren al llarg d'aquest any de 1998/1999, als jutjats de Primera Instància i Instrucció de les tres províncies dependents d'aquest Tribunal Superior de Justícia.
  
Bases
  
Primera
  
Sols podran prendre part en aquest concurs aquells que, en la data de finalització del termini de presentació de sol·licituds, reunesquen, segons estableix l'article 38.2 a) del Reglament Orgànic del Cos de Secretaris Judicials, Reial Decret 429/1988, de 29 d'abril, en relació amb l'article 475 de la Llei Orgànica del Poder Judicial, els requisits següents:
  
Ser espanyol, major d'edat i llicenciat en Dret no pertanyent al Cos de Secretaris Judicials, i reunir els requisits que per a l'ingrés en aquest s'exigeixen en l'article 14 de l'esmentat Reglament.
  
Tenir residència habitual o comprometre's a adquirir-la i a mantenir-la durant l'exercici efectiu de la funció, en el municipi on tinga la seu l'òrgan judicial per al qual es pretén el nomenament.
  
Segona
  
Qui desitge prendre part en aquest concurs públic, haurà de dirigir la seua instància al president del Tribunal Superior de Justícia de la Comunitat Autònoma Valenciana, bé directament, o bé en la forma establida en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini de 20 dies naturals, a partir de l'endemà de la publicació d'aquesta convocatòria en el Diari Oficial de la Generalitat Valenciana, sense que incidesca en el còmput d'aquest termini qualsevol altra forma de publicitat que es puga donar a la convocatòria. Les sol·licituds que es presenten a través de les Oficines de Correus hauran d'anar en sobre obert perquè el funcionari corresponent hi puga estampar el segell de dates abans de certificar-les.
  
Tercera
  
Les instàncies i els documents que les acompanyen es presentaran per duplicat, i s'hi faran constar inexcusablement les següents dades:
  
a) Nom i cognoms, número del DNI, data de naixement, domicili i telèfon de contacte amb prefix.
  
b) Declaració expressa del fet que el sol·licitant reuneix tots i cadascun dels requisits per a l'ingrés en el Cos de Secretaris Judicials, segons l'article 14 del Reial Decret 429/1988, de 29 d'abril, pel qual s'aprova el Reglament Orgànic del Cos de Secretaris Judicials.
  
c) Compromís de prestar el jurament o la promesa que estableix l'article 459 de la Llei Orgànica del Poder Judicial.
  
d) Relació de mèrits que al·legue el concursant als efectes de les preferències establides en l'article 38.2 b) de l'esmentat Reglament del Cos de Secretaris Judicials, en relació amb l'article 482 i al Títol IV del Llibre IV de la Llei Orgànica del Poder Judicial.
  
e) Les instàncies s'entendran referides a totes les places de Secretaris Judicials de la 3a Categoria dels Jutjats de les tres províncies dependents del Tribunal Superior de Justícia de la Comunitat Autònoma Valenciana que, en règim de provisió temporal, s'hagen de cobrir.
  
f) Les sol·licituds s'entendran subsistents per a tot l'any 1998/1999, sempre que en el decurs de l'any no es produesca d'una manera expressa la desestimació per part del concursant.
  
g) Les instàncies seran acompanyades inexcusablement de fotocòpia del DNI, del títol de llicenciat en Dret o de la seua còpia autenticada. També s'hi adjuntaran els documents, o les seues còpies autenticades, que acrediten els mèrits preferencials al·legats per part del concursant.
  
Quarta
  
Tindran preferència aquells en qui concórreguen més mèrits d'acord amb el següent barem, sempre que no concórreguen d'altres circumstàncies que comporten la seua falta d'idoneïtat:
  
a) Qui tinga el títol de doctor en Dret.
  
b) Qui haja exercit el càrrec de secretari substitut o de provisió temporal, funcions judicials o de substitució en la Carrera Fiscal amb aptitud demostrada o que haja exercit d'altres professions jurídiques.
  
c) Qui haja aprovat oposicions per al desenvolupament de llocs de treball en qualsevol administració pública on s'exigesca el títol de llicenciat en Dret.
  
d) Aquells que acrediten docència universitària de disciplina jurídica.
  
e) Aquells que tinguen millor expedient acadèmic.
  
f) Els qui acrediten el coneixement del dret o de la llengua i del dret propis de la Comunitat Autònoma.
  
Aquests mèrits es valoraran segons el següent barem:
  
a) Títol de doctor en Dret: 3 punts
  
b) Haver exercit càrrec de secretari substitut o de provisió temporal, funcions judicials o de substitució en la Carrera Fiscal amb aptitud demostrada o haver exercit d'altres professions jurídiques: fins 9 punts.
  
c) Haver aprovat oposicions per al desenvolupament de llocs de treball en qualsevol administració pública on s'exigesca el títol de llicenciat en Dret: fins 6 punts.
  
d) Docència universitària acreditada de disciplina jurídica: fins 6 punts.
  
e) Millor expedient acadèmic: fins 6 punts.
  
f) El coneixement del dret o de la llengua i del dret propis de la Comunitat Autònoma: fins 8 punts.
  
Quinta
  
La Sala de Govern del Tribunal Superior de Justícia de la Comunitat Valenciana ordenarà els concursants segons l'esmentat barem i formarà la borsa amb els 35 que obtinguen millor puntuació i segons aquesta.
  
Aquesta relació es publicarà al tauler d'anuncis del Tribunal Superior de Justícia, al de les Audiències Provincials d'Alacant i de Castelló i al dels deganats o jutjats als quals es refereix la convocatòria.
  
Sexta
  
Els nomenaments no es produiran d'una manera immediata a la seua resolució, sinó d'acord amb les necessitats del servei i prèvia confirmació de la seua procedència per part del Ministeri de Justícia.
  
Sèptima
  
La persona que siga cridada per a proveir una plaça i que no accepte el nomenament efectuat per la Sala de Govern del Tribunal Superior de Justícia o que no es presente a prendre possessió, per causa justificada, s'entendrà que renuncia al nomenament i que deixa passar el torn als qui segueixen en la llista de la borsa i si la causa no és justificada, s'entendrà que renuncia a estar inclòs en la borsa.